ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్ డేట్స్
ఇప్పటివరకూ 11,706 మందికి కోవిడ్ -19 వ్యాధి నయమైంది
(భారత ప్రభుత్వం, కోవిడ్ -19 సంక్షోభ తీవ్రతకు అనుగుణంగా , ముందస్తు చర్యలు, సానుకూల వైఖరి ద్వారా రాష్ట్రాలు , కేంద్రపాలిత ప్రాంతాలతో కలసి సమిష్టి కృషితో వైరస్ నివారణ, నియంత్రణ, నిర్వహణ కోసం అనేక చర్యలు తీసుకుంటోంది. వీటిని క్రమం తప్పకుండా ఉన్నత స్థాయిలో సమీక్షిస్తున్నారు
కేంద్ర ఆరోగ్య,కుటుంబ సంక్షేమ శాఖ మంత్రి డాక్టర్ హర్ష వర్ధన్, ఈరోజు మధ్యప్రదేశ్ ఆరోగ్య శాఖ మంత్రి శ్రీ నరోత్తం మిశ్రాతో సమావేశమయ్యారు. ఆరోగ్య కుటుంబ సంక్షేమ శాఖ సహాయ మంత్రి శ్రీ అశ్విని కుమార్ చౌబే , కేంద్ర , రాష్ట్ర ప్రభుత్వాలకు చెందిన ఇతర సీనియర్ అధికారులు, ఈ సమావేశంలో పాల్గొన్నారు. మధ్యప్రదేశ్లో కోవిడ్-19 నియంత్రణ, నిర్వహణకు సంబంధించిన అంశాలను చర్చించేందుకు ఈ సమావేశం నిర్వహించారు. వైరస్ కాంటాక్ట్కు కారకులైన వారని గుర్తించడం, నిఘా, ఇంటింటికీ తిరిగి యాక్టివ్ కేసులను గుర్తించడం, కోవిడ్ తో సంబంధం లేని కేసుల కుసంబంధించిన వాటి విషయంలో ఏం చేయాలి తదితర అంశాలపై ప్రజలలో అవగాహన కల్పించడం వంటి అంశాలను ఈ సందర్భంగా చర్చించారు.
కోవిడ్ వైరస్ నుంచి కోలుకున్న వారు, మరణించిన వారికి సంబందించిన గణాంకాల ఆధారంగా అన్ని మూసివేసిన కేసులకు సంబంధించిన లెక్కలను పరిశీలిస్తే ఆస్పత్రులలో క్లినికల్ మేనేజ్మెంట్ స్టేటస్ తెలుస్తుంది. 2020 ఏప్రిల్ 17 నుంచి ఈ గణాంకాలను పరిశీలించి చూసినపుడు పరిస్థితిలో మెరుగుదల కనిపించినట్టు గుర్తించారు. ఏప్రిల్ 17 కు ముందు పరిస్థితి, ఆ తర్వాత పరిస్థితిని గమనించినపుడు , ప్రస్తుతం ఔట్కం శాతం 90:10 గా ఉంది.
దేశవ్యాప్తంగా ఇప్పటి వరకూ 11,706 మంది కి వ్యాధి నయం అయింది. దీనితో మన మొత్తం రికవరీ రేటు 27.52 శాతం. మొత్తం కోవిడ్ నిర్ధారిత కేసులు 42,533 కు చేరుకున్నాయి. నిన్నటినుంచి 2,553 కోవిడ్ కేసులు పెరిగాయి.
రాష్ట్రాలు, కేంద్ర పాలిత ప్రాంతాలు కఠినమైన కంటైన్మెంట్ చర్యలు తీసుకోవాలని కేంద్రం పునరుద్ఘాటించింది. ఇలాంటి చర్యల వల్ల కేసుల వ్యాప్తి తగ్గుతుందని తెలిపింది. అలాగే కోవిడ్ కేసుల మెరుగైన చికిత్సకు చర్యలుతీసుకుంటూనే , వైరస్ వ్యాప్తి నిరోధం , నియంత్రపై దృష్టి పెట్టాలని కేంద్రం సూచించింది..
లాక్ డౌన్ సడలించినప్పుడు, భౌతిక దూరానికి సంబంధించిన ప్రోటోకాల్ , ప్రభుత్వ మార్గదర్శకాలను పాటించాలి, చేతి పరిశుభ్రత , పరిసరాల పరిశుభ్రత వంటి నివారణ చర్యలను అనుసరించాలి. జాగ్రత్తతో, అవగాహనతో అప్రమత్తంగా ఉండటం ద్వారా కోవిడ్ -19 ను ఎదుర్కోవాలి. ఎల్లప్పుడూ ముఖానికి మాస్క్ అడ్డుపెట్టుకావాలి. కంటైన్మెంట్ జోన్ల వెలుపల కూడా ఈ జాగ్రత్తలు పాటించాలి. కోవిడ్ -19 నిరోధానికి ప్రభుత్వం ప్రకటించిన ముందస్తు జాగ్రత్త చర్యలు పాటించాలి. నిత్యవసర సరకులు కొనుగోలు చేసేటపుడు, బహిరంగ ప్రదేశాలలో జనం ఎక్కువగా గుమికూడకుండా చూడాలి,
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/.
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in .కు పంపవచ్చు.
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.
https://www.mohfw.gov.in/pdf/coronvavirushelplinenumber.pdf .
రక్షణ మంత్రిత్వ శాఖ
అత్యవసరంగా ల్యాండ్ అయిన ఐ.ఏ.ఎఫ్. చీతా హెలికాప్టర్
కోవిడ్-19 పరీక్షల కోసం "లే" ప్రాంతానికి చెందిన నమూనాలను హిండన్ నుండి చండీగఢ్ తీసుకువెళ్తున్న ఒక చీతా హెలికాఫ్టర్ హిండన్ నుండి సుమారు 3 నాటికల్ మైళ్ళ దూరంలో సాంకేతిక లోపానికి గురికావడంతో, ఔటర్ రింగు రోడ్డు రహదారిపై క్షేమంగా దిగింది. పైలెట్లు సరైన సమయంలో సరైన నిర్ణయం తీసుకున్నారు. ఎటువంటి ఆస్థి నష్టం జరగలేదు. సహాయ ఎయిర్ క్రాఫ్ట్ వెంటనే హిండన్ నుండి వచ్చింది. హెలికాఫ్టర్ కు అవసరమైన మరమ్మత్తు చేసి తిరిగి హిండన్ కు క్షేమంగా పంపించారు.
విద్యుత్తు మంత్రిత్వ శాఖ
దేశవ్యాప్తంగా దూరప్రాంతాలకు ఫ్టైయాష్ను రవాణా చేయనున్న ఎన్.టి.పి.సి
కేంద్ర విద్యుత్ మంత్రిత్వశాఖ కిందగల , దేశంలోని అతిపెద్ద విద్యుత్ ఉత్పత్తిదారు అయిన ఎన్.టి.పి.సి లిమిటెడ్, దేశంలోని సిమెంటు తయారీ కంపెనీలతో కలిసి ఫ్లైయాష్ సరఫరాకు చర్యలుచేపడుతోంది. విద్యుత్ ఉత్పత్తి సందర్భంగా వచ్చే ఫ్లైయాష్ను నూరుశాతం ఉపయోగించేందుకు ఎన్టిపిసి చర్యలు చేపట్టింది.ఫ్లైయాష్ను చౌకగా ,పర్యావరణ హితకరంగా రవాణాచేయడానికి భారతీయ రైల్వేకి గల భారీ నెట్వర్క్ను ఉపయోగించుకోనుంది.
లిమిటెడ్కు పంపింది. అంతకుముందు కండిషన్డ్ఫ్లై యాష్రైల్ రేక్లను టికారియా,మధ్యప్రదేశ్లోని కిమోర్,పంజాబ్లోని రోపార్లలోని ఎసిసి కంపెనీ ప్లాంట్లకు పంపింది.
2019-20 ఆర్ధిక సంవత్సరంలో దాదాపు 44.33 మిలియన్టన్నుల ఫ్లైయాష్ను వివిధ ఉత్పత్తుల తయారీలో ఉపయోగించారు. ఎన్.టి.పిసి ప్లాంట్లలో ఏటా సుమారు 65 మిలియన్టన్నల బూడిద వస్తుంది. ఇందులో 80 శాతం అంటే సుమారు52 మిలియన్ టన్నులు ఫ్లైయాష్. ప్రస్తుతం మొత్తం బూడిదలో 73 శాతాన్ని సిమెంట్ ఉత్పత్తిలో ఉపయోగిస్తారు. అలాగే ఫ్లైయాష్ ఇటుకలతయారీ,రోడ్డు కట్టల నిర్మాణం,,గనులను పూడ్చడానికి,లోతట్టు ప్రాంతాల అభివృద్ధికి వినియోగిస్తున్నారు.
మొత్తం 62.9 గిగావాట్ల స్థాపిత సామర్ధ్యంతోఎన్.టి.పి.సిగ్రూపు 70 విద్యుత్ స్టేషన్లను కలిగి ఉంది. ఇందులో 24 బొగ్గు, 7 కంబైన్డ్ సైకిల్ గ్యాస్, లిక్విడ్ ఫ్యూయల్,1 హైడ్రొ 13 రెన్యువబుల్స్ ఉన్నాయి. అలాగే 25 సబ్సిడరీ,సంయుక్త రంగ పవర్ స్టేషన్లు ఉన్నాయి. ఈ గ్రూపునకు 20 గిగావాట్లకుపైగా సామర్ధ్యంగల విద్యుత్ స్టేషన్లు నిర్మాణంలో ఉన్నాయి. ఇందులో 5 గిగావాట్ల పునరుత్పాదక ఇంధన ప్రాజెక్టులూ ఉన్నాయి.
భారత ఎన్నికల సంఘం
కోవిడ్ 19 సమయంలో ఎన్నికల నిర్వహణలో సమస్యలు, సవాళ్లు, ప్రొటొకాల్స్ : దేశ అనుభవాలు పంచుకోవడం పై 21-09-2020 న అంతర్జాతీయ వెబినార్ నిర్వహించనున్న ఇసిఐ
ఎలక్షన్ కమిషన్ ఆఫ్ ఇండియా సెప్టెంబర్ 21 2020న, కోవిడ్ 19 సమయంలో ఎన్నికల నిర్వహణలో సమస్యలు, సవాళ్లు, ప్రొటొకాల్స్ ,దేశ అనుభవాలు పంచుకోవడం పై అంతర్జాతీయ వెబినార్ ను నిర్వహించనుంది. ప్రపంచ ఎన్నికల సంస్థల అసోసియేషన్  ఛైర్మన్ పదవిని ఏడాది పూర్తి చేసుకున్న సందర్భంగా ఈ వెబినార్ నిర్వహిస్తున్నారు.
2. ప్రపంచ ఎన్నికల సంస్థల అసోసియేషన్  ప్రపంచవ్యాప్తంగా గల ఎన్నికల నిర్వహణ సంస్థలకు సంబంధించి అతిపెద్ద అసోసియేషన్. ప్రస్తుతం ఎ-డబ్ల్యుఇబి కి 115 ఎన్నికల సంస్థలు సభ్యులుగా, 16 ప్రాంతీయ అసోసియేషన్లు, ఆర్గనైజేషన్లు దాని అసోసియేట్ సభ్యులుగా ఉన్నాయి. 2011-12 నుంచి ఎ-డబ్ల్యుఇబి ఏర్పాటు ప్రక్రియలో ఇసిఐ సన్నిహిత సంబంధాలు కలిగి ఉంది. ఇసిఐ 2019 సెప్టెంబర్ 3న ఎ- డబ్ల్యుఇబి కి సంబంధించిన 4వ జనరల్ అసెంబ్లీకి బెంగళూరులో ఆతిథ్యం ఇచ్చింది. అలాగే 2019-2021 సంవత్సరానికి ఎ-డబ్ల్యుఇబి చెయిర్గా బాధ్యతలు చేపట్టింది.
3. 2019 సెప్టెంబర్ 2న జరిగిన ఎ-డబ్ల్యుఇబి ఎక్సిక్యుటివ్ బొర్డు సమావేశం తీసుకున్న అసాధారణ నిర్ణయం ప్రకారం, భారతీయ ఎ-డబ్ల్యుఇబి సెంటర్ను న్యూఢిల్లీలో ఏర్పాటు చేశారు. ఎ- వెబ్ సభ్య దేశాల అధికారుల సామర్ధ్యం పెంపొందించడానికి ప్రపంచశ్రేణి డాక్యుమెంటేషన్, పరిశోధన, శిక్షణకు దీనిని నెలకొల్పారు.
ఈ కేంద్రానికి అవసరమైన అన్ని వనరులను ఇసిఐ సమకూర్చింది . భారత ప్రధాన ఎన్నికల కమిషనరల్ శ్రీ సునీల్ అరోరా నేతృత్వంలో ఎ-డబ్ల్యుఇబి ఛైర్ పర్సన్ హోదాలో భారతీయ ఎ-డబ్ల్యుఇబి సెంటర్ తరఫున ఎన్నో చర్యలు చేపట్టారు.
4. ఇండియా ఎ -డబ్ల్యుఇబి కేంద్రం ఏర్పాటు చేస్తున్న తొలి వెబినార్ ఇది.ప్రపంచవ్యాప్తంగా 45 దేశాలకు చెందిన 120 మందికి పైగా ప్రతినిధులు మరో 4 అంతర్జాతీయ సంస్థలు , ప్రపంచ ఎన్నికల నిర్వహణ సంస్థలు .యూరోపియన్ సెంటర్ ఫర్ ఎలక్షన్) లు వెబినార్లో పాల్గొననున్నాయి.
5. ఇండియా ఎ-డబ్ల్యుఇబి సెంటర్ ఏర్పడి స్వల్పకాలమే అయింది. అయినా ఇప్పటికే ఇది రెండు ఉపయోగకరమైన గ్రంధాలను తీసుకువచ్చింది. అందులో ఒకటి, దేశాలసమాచారం,సభ్య ఇఎంబిలు, ఎ-డబ్ల్యుఇబి భాగస్వామ్య సంస్థలు కాగా మరొకటి, కోవిడ్ -19 అంతర్జాతీయ ఎన్నికల అనుభవం. దీనిని వెబినార్లొ ఎ-డబ్ల్యుఇబి కమ్యూనిటి ప్రయోజనార్థం విడుదల చేస్తారు. ఈ కేంద్రం ఎన్నొ పబ్లికేషన్లను, డాక్యుమెంట్లు, అలాగే ప్రపంచశ్రేణి ప్రమాణాలు కలిగిన ఎ-డబ్ల్యుఇబి ఇండియా జనరల్ ఆఫ్ ఎలక్షన్స్ త్రైమాసిక పత్రికను తీసుకురానుంది. ఈ జర్నల్పై బ్రోచర్ను వెబినార్లో ఆవిష్కరించనున్నారు.
6. వెబినార్లొ పాల్గొంటున్న ఇఎంబిలు , సంస్థలు ప్రజెంటేషన్లు ఇవ్వనున్నాయి. మొదటి సెషన్కు శ్రీ సుశీల్ చంద్ర , గౌరవ ఎన్నికల కమిషనర్ అధ్యక్షత వహిస్తారు. ఫిజి, రిపబ్లిక్ ఆఫ్ కొరియా, మంగోలియా, తైవాన్, ఇంటర్నేషనల్ ఐడియిఎ, ఎ-డబ్ల్యుఇబిలు ప్రజెంటేషన్లు ఇవ్వనున్నాయి. ఈ సందర్భంగా ఇఎంబిలు, సంస్థలు కోవిడ్ -19 సమయంలో ఎన్నికల నిర్వహణలో సవాళ్లు, అనుభవాలను తెలియజేయనున్నారు. సెషన్ 2కు గౌరవ ఎన్నికల కమిషనర్, శ్రీ రాజీవ్ కుమార్ అధ్యక్షత వహించనున్నారు. దక్షిణాఫ్రికా, ఇండోనేసియా, బంగ్లాదేశ్, ఇండియా ,మలావి, ఐఎఫ్ఇఎస్లు తమ ప్రెజంటేషన్లు ఇ్వ్వనున్నాయి.
7.2020 సెప్టెంబర్ 21న జరిగే అంతర్జాతీయ వెబినార్లొ చర్చలు ఈ సమావేశంలో పాల్గొనేవరందరికీ తమ తమ ఆలోచనలను పంచుకోవడానికి మంచి అవకాశం ఇస్తుంది. అలాగే ఎన్నికల నిర్వహణలో ఒకరి అనుభవాలనుంచి మరొకరు నేర్చుకోవడానికి స్వేచ్ఛగా, నిష్పక్షపాతంగా, పారదర్శకంగా ఎన్నికల నిర్వహణకు వీలు కల్పించగలదు.
ప్రధాన మంత్రి కార్యాలయం
ఈ నెల 26న ఖేలో ఇండియా తాలూకు రెండో జాతీయ స్థాయి శీతకాల ఆటల లో ప్రారంభోపన్యాసం చేయనున్న ప్రధాన మంత్రి
ఖేలో ఇండియా తాలూకు జాతీయ స్థాయి శీతకాల ఆట ల పరంపర లో భాగం గా జరుగుతున్న రెండో ఆటల పోటీల ను ఉద్దేశించి ప్రధాన మంత్రి శ్రీ నరేంద్ర మోదీ ఈ నెల 26న ఉదయం 11:50 గంటల కు వీడియో కాన్ఫరెన్స్ మాధ్యమం ద్వారా ప్రారంభోపన్యాసం చేయనున్నారు.
ఈ ఆటల ను ఈ నెల 26వ తేదీ మొదలుకొని మార్చి నెల 2వ తేదీ వరకు నిర్వహించనున్నారు. ఈ కార్యక్రమాన్ని జె & కె స్పోర్ట్స్ కౌన్సిల్, వింటర్ గేమ్స్ అసోసియేశన్ ఆఫ్ జె & కె ల సహకారం తో కేంద్ర యువజన వ్యవహారాలు, క్రీడల మంత్రిత్వ శాఖ నిర్వహిస్తున్నది. దీనిలో ఎత్తయిన మంచు పర్వతాల పై జారడం, నార్డిక్ స్కీ, స్నోబోర్డింగ్, స్కీ మౌంటినియరింగ్, ఐస్ హాకీ, ఐస్ స్కేటింగ్, ఐస్ స్టాక్ మొదలైన ఆట లు భాగం గా ఉంటాయి. ఈ ఆటల లో పాలుపంచుకోవడానికి గాను 27 రాష్ట్రాలు, కేంద్రపాలిత ప్రాంతాల తో పాటు బోర్డు లు కూడా వాటి వాటి జట్టుల ను పంపుతున్నాయి.
మానవ వనరుల అభివృద్ధి మంత్రిత్వ శాఖ
రాష్ట్రీయ ఏకతా దివస్ సందర్భంగా ఢిల్లీ యూనివర్సిటీ నుంచి ఏకతా పరుగుకు నాయకత్వం వహించనున్న కేంద్రమంత్రి శ్రీ ధర్మేంద్ర ప్రధాన్
కేంద్ర విద్య, నైపుణ్యాభివృద్ధి, ఎంటర్ప్రెన్యుయర్షిప్ శాఖ మంత్రి శ్రీ ధర్మేంద్ర ప్రధాన్, ఏకతా దివస్ సందర్భంగా ఢిల్లీ యూనివర్సిటీ నుంచి జరిగే ఐక్యతా పరుగుకు నాయకత్వం వహిస్తారు.
ఢిల్లీ విశ్వవిద్యాలయ వైస్ ఛాన్సలర్ ప్రొఫెసర్ యోగేష్ సింగ్, రిజిస్ట్రార్, ప్రిన్సిపాళ్లు,టీచర్లు, సీనియర్ అధికారులు, అడ్మినిస్ట్రేటివ్ సిబ్బంది, సిబిఎస్ఇ పాఠశాలల విద్యార్థులు , కేంద్రీయ విద్యాలయ విద్యార్థులు, యూనివర్సిటీ విద్యార్థులు ఈ యూనిటీ రన్లో పాల్గొంటారు.
ఉక్కుమనిషి సర్దార్ వల్లభాయ్ పటేల్ 147వ జయంతి సందర్భంగా 2022 అక్టోబర్ 31 ని జాతీయ ఐక్యతా దినం, రాష్ట్రీయ ఏకతా దివస్గా భారతప్రభుత్వం పాటిస్తోంది.
ఈ సందర్బంగా రాష్ట్రీయ ఏకతా ప్రతిజ్ఞ చేసే కార్యక్రమం వైస్ రీగల్ లాడ్జ్ సమీపంలో గల గాంధీ విగ్రహంవద్ద జరుగుతుంది.
కేంద్ర విద్యాశాఖమంత్రి ధర్మేంద్ర ప్రధాన్ ఈ కార్యక్రమంలో ప్రసంగిస్తారు. సర్దార్ వల్లభాయ్ పటేల్ జీవితంలోని ముఖ్య ఘట్టాలను ఈ సందర్భంగా వైస్ రీగల్ లాడ్జ్ వద్దగల జవహర్ పార్క్లో ప్రదర్శిస్తారు. భరతమాత ముద్దుబిడ్డ సర్దార్ వల్లభాయ్ పటేల్ ను స్మరించుకోవడానికి, ఆయన జీవితం నుంచి నేర్చుకోవడానికి ఈ ప్రదర్శనను ఏర్పాటు చేస్తున్నారు.
ఆర్థిక మంత్రిత్వ శాఖ
"పార్టిసిపేషన్ ఒప్పందాల" ద్వారా ఆస్తుల బదిలీకి బ్యాంకింగ్ యూనిట్లకు ఐఎఫ్ఎస్సీఏ అనుమతి
భారతదేశం లోపలగానీ, వెలుపలగానీ నివశిస్తున్న వ్యక్తుల నుంచి లేదా ఆర్థిక సంస్థల నుంచి ఆస్తులు స్వీకరించడానికి లేదా బదిలీ చేయడానికి బ్యాంకింగ్ యూనిట్లకు "అంతర్జాతీయ ఆర్థిక సేవల కేంద్రాల అథారిటీ"  అనుమతి ఇచ్చింది. అంతర్జాతీయంగా గుర్తింపు పొందిన "ప్రామాణిక రిస్క్ పార్టిసిపేషన్ ఒప్పందం" ద్వారా ఆస్తుల బదిలీకి అంగీకరించింది.
రిస్క్ పార్టిసిపేషన్ ఒప్పందం మార్గంలో ఆస్తులను బదిలీ చేయడం చాలా రంగాల్లో, ముఖ్యంగా వ్యాపార ఆర్థిక రంగంలో ఒక సాధారణ పద్ధతి. ఉభయ పక్షాల  పరస్పర సమ్మతితో ఒక ప్రామాణిక పత్రం ద్వారా కుదుర్చుకునే ఒప్పందాన్ని రిస్క్ పార్టిసిపేషన్ ఒప్పందంగా పిలుస్తారు. "బ్యాంకర్స్ అసోసియేషన్ ఫర్ ఫైనాన్స్ అండ్ ట్రేడ్"  రూపొందించిన "మాస్టర్ రిస్క్ పార్టిసిపేషన్ అగ్రిమెంట్" , సాధారణ ప్రామాణిక రిస్క్ పార్టిసిపేషన్ ఒప్పందాల్లో ఒకటి.
విదేశాల్లో ఉన్న బ్యాంకులకు బదులుగా, ఐఎఫ్ఎస్లోని బ్యాంకింగ్ యూనిట్ల ద్వారా "విదేశీ నగదు ఆస్తుల రిస్క్ పార్టిసిపేషన్"ను ఈ ఒప్పందం ప్రోత్సహిస్తుందని భావిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 తాజా సమాచారం
దేశంలో చికిత్సలో ఉన్న కోవిడ్ కేసులు 7,60,019కు తగ్గాయి; ఇవి 74రోజులలో అత్యల్పం
గత 24 గంటల్లో దేశవ్యాప్తంగా 60,753 కొత్త కోవిడ్ కేసులు నమోదయ్యాయి
దేశమంతటా ఇప్పటిదాకా కోవిడ్ నుంచి కోలుకున్నవారు 2,86,78,390 మంది
గత 24 గంటలలో కోవిడ్ నుంచి కోలుకున్నవారు 97,743 మంది
వరుసగా 37 రోజులుగా కొత్త కేసులకంటే కోలుకున్నవారే ఎక్కువ
కోలుకున్నవారి శాతం 96.16%% కు పెరుగుదల
వారపు పాజిటివిటీ రేటు 5% లోపే కొనసాగుతూ ప్రస్తుతం 3.58%గా నమోదు
రోజువారీ పాజిటివిటీ 2.58%, 12 రోజులుగా 5% లోపే
పరీక్షల సామర్థ్యం పెంపు, ఇప్పటిదాకా 38.92 కోట్ల పరీక్షలు
ఇప్పటిదాకా దేశవ్యాప్తంగా 27.23 కోట్లకు పైగా టీకా డోసుల పంపిణీ
భారత పోటీ ప్రోత్సాహక సంఘం
5వ దఫా 'యూరోపియన్ యూనియన్-ఇండియా కాంపిటీషన్ వీక్' 2022 ప్రారంభం
5వ దఫా 'యూరోపియన్ యూనియన్-ఇండియా కాంపిటీషన్ వీక్' ఇవాళ కాంపిటీషన్ కమిషన్ ఆఫ్ ఇండియా  ప్రధాన కార్యాలయంలో ప్రారంభమైంది. సీసీఐ తాత్కాలిక ఛైర్ పర్సన్ డా.సంగీత వర్మ, ఈయూ ప్రతినిధి బృందానికి భారత్ & భూటాన్లో ఉప అధిపతిగా ఉన్న మిస్టర్ సెప్పో నూర్మి ఈ కార్యక్రమాన్ని ప్రారంభించారు. పోటీ వారోత్సవాన్ని డిసెంబర్ 5-7 తేదీల్లో నిర్వహిస్తున్నారు.
సీసీఐ అధికారుల సామర్థ్యాన్ని పెంపొందించే పోటీ వారోత్సవం ఔచిత్యాన్ని సీసీఐ ఛైర్ పర్సన్ ప్రశంసించారు. 2013 నవంబర్లో కుదిరిన అవగాహన ఒప్పందం ప్రకారం సీసీఐ- యూరోపియన్ కమిషన్కు చెందిన 'డైరెక్టరేట్ జనరల్ ఫర్ కాంపిటీషన్' మధ్య కొనసాగుతున్న సహకారాన్ని కూడా ప్రముఖంగా ప్రస్తావించారు. ఈయూ, భారత్కు చెందిన అధికారులు, నిపుణుల మధ్య చర్చలకు, ఉత్తమ విధానాల మార్పిడికి ఈ సాంకేతికత సహకార కార్యక్రమం వేదికగా నిలుస్తుందని అన్నారు. అజెండాలోని అంశాలు ప్రస్తుత కాలానికి సరిపోయేవి, ప్రాముఖ్యత కలిగినవేగాక, భవిష్యత్తుకు సంబంధించినవి కూడా అని చెప్పారు.
వేగంగా మారుతున్న, అభివృద్ధి చెందుతున్న డిజిటలీకరణ కారణంగా పోటీ చట్టాన్ని అమలు చేసే అధికారులకు కొత్త సవాళ్లు ఎదురవుతుండడం, పోటీ నియంత్రణకు సంబంధించిన సాంప్రదాయ పరిమితులు ప్రశ్నార్ధకంగా నిలుస్తున్న నేపథ్యంలో, ఇప్పటికే ఉన్న విధానాలను ఎలా వర్తింపజేయాలి, కొత్త వాటిని ఎలా రూపొందించాలన్న అంశాల మీద కొత్త వైఖరిని పోటీ నియంత్రణ సంస్థలు అభివృద్ధి చేయవలసిన అవసరాన్ని డా.వర్మ ప్రస్తావించారు.
డిజిటల్ నిబంధనలను రూపొందించడంలో, అమలు చేయడంలో ఈయూ నిపుణులు ప్రస్తావించిన అభిప్రాయాలు ఆకర్షణీయమైన చర్చలకు దారి తీస్తాయని డా.వర్మ అన్నారు.
ఈయూ ప్రతినిధి బృందం ఉప అధిపతి మిస్టర్ నూర్మి కూడా ఈ కార్యక్రమంలో మాట్లాడారు. 1960ల ప్రారంభంలో ఉన్న భారత్-ఈయూ సంబంధాలను ఆయన గుర్తు చేశారు. ప్రస్తుత భారత్-ఈయూ పోటీ వారోత్సవం అజెండాలో ఉన్న డిజిటల్ ఆర్థిక వ్యవస్థ/మార్కెట్లకు యాంటీట్రస్ట్ చట్టాలను వర్తింపజేయడంలో అనుభవాలు, ఈయూ డిజిటల్ మార్కెట్ల చట్టం, పరిశోధన 'హబ్-అండ్-స్పోక్' ఒప్పందాలు, పోటీ చట్టం & స్థిరమైన సహకారం వంటి అంశాల మీద ఈయూ నిపుణుల అభిప్రాయాలను తీసుకోవడం సమయానుకూలంగా ఉంటుందని చెప్పారు. డిజిటల్, సాంకేతికత మార్కెట్లలో యాంటీట్రస్ట్ చట్టం అమలుకు సంబంధించిన సవాళ్లకు సమాధానాలను కనుగొనేందుకు తాము ప్రయత్నిస్తున్న నేపథ్యంలో, రెండు కీలక ఆర్థిక వ్యవస్థల నుంచి అభిప్రాయాలను పంచుకోవడానికి ఒక వేదికను 5వ దఫా 'ఇండియా-ఈయూ కాంపిటీషన్ వీక్' అందిస్తుందని, డిజిటల్ మార్కెట్ చట్టం అమలులో నియంత్రణ సంస్థలు ఎలా వ్యవహరించాలన్న విషయం మీద చర్చించడానికి అవకాశాన్ని అందిస్తుందని అన్నారు.
పోటీ చట్టం వారోత్సవం సందర్భంగా ఈయూ ప్రతినిధి బృందం ఉప అధిపతి, సీసీఐ చైర్ పర్సన్, కార్యదర్శి సెక్రటరీ, ఇతర అధికారుల మధ్య ఒక చిన్న సమావేశం కూడా జరిగింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 216.56 కోట్ల డోసులు  అందించారు
గత 24 గంటల్లో 14,84,216 డోసులు అందించారు
దేశవ్యాప్త క్రియాశీల కేసుల సంఖ్య 47,922
మొత్తం కేసుల్లో క్రియాశీల కేసులు 0.11%
ప్రస్తుత రికవరీ రేటు 98.71%
గత 24 గంటల్లో 4,555 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,57,929 కు పెరిగింది.
గత 24 గంటల్లో 5,664 కొత్త కేసులు నమోదయ్యాయి.
రోజువారీ పాజిటివిటీ రేటు 1.96%
వారపు పాజిటివిటీ రేటు 1.79%
గత 24 గంటల్లో చేసిన 2,89,228 కొవిడ్ పరీక్షలతో కలిపి ఇప్పటివరకు 89.15 కోట్ల పరీక్షలు చేశారు.
ప్రధాన మంత్రి కార్యాలయం
శ్రీజంబే తాశీ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
అరుణాచల్ ప్రదేశ్ విధాన సభ సభ్యుడు శ్రీ జంబే తాశీ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీ జంబే తాశీ జీ అకాల మరణం గురించి తెలిసి బాధపడ్డాను. ఆయన అభివృద్ధి లోకి రాదగ్గ నేత; సమాజానికి సేవ చేయాలి అనే ఉద్వేగం ఆయన లో నిండి ఉండేది. ఆయన అరుణాచల్ ప్రదేశ్ యొక్క పురోగతి కి ఎంతగానో పాటుపడ్డారు. ఈ దు:ఖ ఘడియ లో ఆయన కుటుంబానికి మరియు ఆయన యొక్క సమర్థకుల కు కలిగిన శోకం లో నేను సైతం పాలుపంచుకొంటున్నాను. ఓమ్ మణి పద్మే హమ్. @PemaKhanduBJP’’ అని పేర్కొన్నారు.
జల శక్తి మంత్రిత్వ శాఖ
గంగానది కాలుష్యం
నేషనల్ మిషన్ ఫర్ క్లీన్ గంగా పంజాబ్లోని జలంధర్ జిల్లాలోని సీచెవాల్ గ్రామాన్ని మోడల్ గ్రామాలలో ఒకటిగా పరిగణించింది. ఈ నమూనా కింద అనుసంధానించబడిన చెరువుల వ్యవస్థలను ఉపయోగించి గ్రామీణ ప్రాంతాల్లోని గృహాల నుండి బూడిద నీటి నిర్వహణ, నీటిపారుదల కోసం శుద్ధి చేసిన నీటిని ఉపయోగించడం, నది ఒడ్డున చెట్ల పెంపకం మొదలైనవి ప్రోత్సహించబడతాయి. ఈ నమూనా గురించి ప్రజలకు అవగాహన కల్పించేందుకు ఉత్తరాఖండ్, ఉత్తరప్రదేశ్, జార్ఖండ్ మరియు పశ్చిమ బెంగాల్ నుండి 400 మందికి పైగా గ్రామ ప్రధానులు నవంబర్ 2016 వరకు గ్రామాన్ని సందర్శించారు. అలాగే జలవనరులు, నదీ అభివృద్ధి మరియు గంగా పునరుజ్జీవన మంత్రిత్వ శాఖ మరియు త్రాగునీరు మరియు పారిశుద్ధ్య మంత్రిత్వ శాఖకు చెందిన కొంతమంది సీనియర్ అధికారులు కూడా ఉన్నారు.
నేషనల్ మిషన్ ఫర్ క్లీన్ గంగా కి భారత ప్రభుత్వం విడుదల చేసిన నిధులు, బడ్జెట్ కేటాయింపులు మరియు ఎన్ఎంసిజి ద్వారా రాష్ట్ర ప్రభుత్వాలు, క్లీన్ గంగా కోసం రాష్ట్ర మిషన్లు మరియు ఇతర ఏజెన్సీలకు 2014-15 ఆర్ధిక సంవత్సరం నుండి 30 జూన్ 2023 వరకు ప్రాజెక్ట్ల అమలు కోసం విడుదల/ఖర్చు చేసిన నిధులు ఈ క్రింది విధంగా ఉన్నాయి:-
(|
|
ఆర్థిక సంవత్సరం
|
|
ఎన్ఎంసిజికి భారత ప్రభుత్వం విడుదల చేసిన నిధులు
|
|
ఎన్ఎంసిజికి ద్వారా విడుదల/వ్యయం
|
|
|
|
|
|
2014-15
|
|
326.00
|
|
170.99
|
|
2015-16
|
|
1,632.00
|
|
602.60
|
|
2016-17
|
|
1,675.00
|
|
1,062.81
|
|
2017-18
|
|
1,423.12
|
|
1,625.01
|
|
2018-19
|
|
2,307.50
|
|
2,626.54
|
|
2019-20
|
|
1,553.40
|
|
2,673.09
|
|
2020-21
|
|
1,300.00
|
|
1,339.97
|
|
2021-22
|
|
1,900.00
|
|
1,900.00
|
|
2022-23
|
|
2,220.00
|
|
2,258.98
|
|
2023-24|
|
1,180.00
|
|
605.71
|
|
మొత్తం
|
|
15,517.02
|
|
14,865.70
 
2022లో 5 ప్రధాన గంగా రాష్ట్రాలలో సిపిసిబి చేసిన నీటి నాణ్యత అంచనా ఆధారంగా నది ఆరోగ్యానికి సూచిక అయిన కరిగిన ఆక్సిజన్ మధ్యస్థ విలువ నోటిఫైడ్ ప్రాథమిక స్నానపు నీటి నాణ్యత ప్రమాణాల ఆమోదయోగ్యమైన పరిమితుల్లో ఉన్నట్లు కనుగొనబడింది మరియు దాదాపు మొత్తం గంగా నదిలో నది పర్యావరణ వ్యవస్థకు మద్దతు ఇవ్వడం సంతృప్తికరంగా ఉందని గమనించిన నీటి నాణ్యత సూచిస్తుంది. బయోకెమికల్ ఆక్సిజన్ డిమాండ్  యొక్క మధ్యస్థ విలువ లొకేషన్లు/విస్తీర్ణంలో ఉపాంత అధికం  మినహా ఆమోదయోగ్యమైన పరిమితుల్లో కనుగొనబడింది.  కన్నౌజ్ యూ/ఎస్ నుండి కాలా కంకర్, ప్రతాప్గఢ్ మరియు డి/ఎస్ మీర్జాపూర్ నుండి తారీఘాట్, ఉత్తర ప్రదేశ్లోని ఘాజీపూర్  మరియు  పశ్చిమ బెంగాల్లోని శీతలతల, పాల్టా వద్ద విస్తరించి ఉంది.
ఇంకా నీటి నాణ్యత పరామితికి చెందిన మధ్యస్థ డేటా అంచనా ప్రకారం బహుళ రంగాల జోక్యాల ఫలితంగా 2014 మరియు 2022 సంవత్సరాలలో కరిగిన ఆక్సిజన్ , బయోకెమికల్ ఆక్సిజన్ డిమాండ్  మరియు ఫేకల్ కోలిఫారమ్లు , డిఓ మీడియన్ 32 స్థానాల్లో మెరుగుపడింది. అలాగే బిఓడి మీడియన్ 41 స్థానాల్లో మెరుగుపడింది మరియు ఎఫ్సి మధ్యస్థం వరుసగా 27 స్థానాల్లో మెరుగుపడింది.
ఈ సమాచారాన్ని జలశక్తి శాఖ సహాయ మంత్రి శ్రీ బిశ్వేశ్వర్ తుడు ఈరోజు రాజ్యసభలో లిఖితపూర్వక సమాధానంలో తెలిపారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
మానసిక ఆరోగ్యం, శ్రేయస్సుపై ఒక పూట శిబిరాన్ని నిర్వహించిన సిఎస్ఐఆర్ - ఎన్ఐఎస్సిపిఆర్ & ఐడబ్ల్యుఎస్ఎ
కార్బన్ డయాక్సైడ్  కేంద్రీకరణ పెరుగడం అన్నది మన హార్మోన్లను, జీవక్రియలను, మొత్తంగా భావోద్వేగ సమతుల్యతను ప్రభావితం చేసిందని, కనుక, ఒత్తిడి, డిప్రెషన్ , ఆందోళన వంటి మానసిక ఆరోగ్య పరిస్థితులు అన్నవి నేడు సర్వసాధారణమయ్యాయని సిఎస్ఐఆర్- ఎన్ఐఎస్సిపిఆర్ డైరెక్టర్ ప్రొఫెసర్ రంజనా అగర్వాల్ అన్నారు. మన, మన కుటుంబ, స్నేహితుల మానసిక ఆరోగ్య సమస్యలను పరిష్కరించడం నేటి తక్షణ అవసరమని ఆమె పేర్కొన్నారు.
భారతీయ మహిళా శాస్త్రవేత్తల సంఘం  సహకారంతో సిఎస్ఐఆర్ - నేషనల్ ఇనిస్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్  మానసిక ఆరోగ్యం, శ్రేయస్సుపై ఒకపూట నిర్వహించిన శిబిరం ప్రారంభ సెషన్లో ప్రొఫెసర్ అగర్వాల్ తన ఆలోచనలను పంచుకున్నారు.
సాధారణంగా మనం భౌతిక ఆరోగ్యం గురించి చర్చిస్తాము, కానీ సామాజిక అపవాదు/ కళంకం అన్నది మానసిక ఆరోగ్యం గురించి మాట్లాడకుండా చేస్తుంది. కానీ, మానసిక ఆరోగ్యాన్ని విస్మరించడం అన్నది మన భౌతిక ఆరోగ్యాన్ని ప్రతికూలంగా ప్రభావితం చేయగలదని ప్రొఫెసర్ అగర్వాల్ అన్నారు. మానవ పరిణామం, భావోద్వేగాలు, పర్యావరణ మార్పులతో దాని సంబంధం గురించి మాట్లాడుతూ, దాదాపు గత రెండు దశాబ్దాలలో భూమాతపై బొగ్గుపులుసువాయువు కేంద్రీకరణ క్రమంగా పెరగడం కనిపించిందని ఆమె అన్నారు.
ఇమేజ్
మానసిక ఆరోగ్యం, శ్రేయస్సు అన్న అంశంపై జరిగిన కార్యక్రమ ప్రారంభ సెషన్లో తన ఆలోచనలను పంచుకుంటున్న సిఎస్ఐఆర్- ఎన్ఐఎస్సిపిఆర్ డైరెక్టర్ ప్రొఫెసర్ రంజనా అగర్వాల్
ఈ కార్యక్రమానికి సిఎస్ఐఆర్- నేషనల్ ఫిజికల్ లాబొరేటరీ ప్రధాన శాస్త్రవేత్త, ఐడబ్ల్యుఎస్ ఎ అధ్యక్షురాలు డాక్టర్ రీనా శర్మ కూడా హాజరయ్యారు. ఈ సందర్భంగా ఆమె ప్రసంగిస్తూ, ఐడబ్ల్యుఎస్ఎ లక్ష్యాలను చర్చిచడమే కాక విజ్ఞానాన్ని సమాజానికి తీసుకువెళ్ళేందుకు తమ సంఘం ఎలా పని చేస్తుందో ఆమె చర్చించారు. మానసిక ఆరోగ్యం గురించి అవగాహనను వ్యాప్తి చేయవలసిన అవసరాన్ని ఆమె నొక్కి చెప్పారు.
సమతుల జీవనశైలి & మానసిక ఆరోగ్యం అన్న అంశంపై కేంద్ర ఆయుర్వేద పరిశోధన సంస్థ పరిశోధనా అధికారి డాక్టర్ అమిత్ మదన్ ప్రత్యేక ప్రసంగం చేశారు. భౌతిక, మానసిక శ్రేయస్సు మధ్య గల సహజ అనుసంధానతను ఆయన వివరించారు.
సిఎస్ఐఆర్- ఎన్ఐఎస్సిపిఆర్ సీనియర్ ప్రధాన శాస్త్రవేత్త, మానసిక ఆరోగ్య శిబిరం కోఆర్డినేటర్ డాక్టర్ కనికా మాలిక్ వందన సమర్పణ చేశారు. మానసిక ఆరోగ్య కార్యక్రమం అనంతరం ఆరోగ్య పరీక్షల కార్యక్రమాన్ని కూడా నిర్వహించారు. ఇందులో సిఎస్ఐఆర్- ఎన్ఐఎస్సిపిఆర్ సిబ్బంది వైద్యులను కలిసి తమ ఆరోగ్య సమస్యలను పంచుకుని, వారితో సంప్రదించారు.
యువజన వ్యవహారాలు, క్రీడల మంత్రిత్వ శాఖ
స్వచ్ఛమైన క్రీడల పట్ల తన నిబద్ధతను మరింత బలపరిచిన భారతదేశం
- 'వాడా' శాస్త్రీయ పరిశోధనలకు మిలియన్ డాలర్ల మేర సహాయం
ప్రపంచ వ్యాప్తంగా స్వచ్ఛమైన క్రీడా  వాతావరణాన్ని నిర్ధారించడానికి భారతదేశం మరో ముందడుగు వేసింది. ప్రపంచ యాంటీ డోపింగ్ ఏజెన్సీ శాస్త్రీయ పరిశోధన బడ్జెట్ కోసం మిలియన్ డాలర్ల మొత్తాన్ని అందించేందుకు భారత్ ముందుకు వచ్చింది. ఇది వాడా యాంటీ డోపింగ్ పరీక్ష మరియు గుర్తింపు పద్ధతులలో వినూత్న విధానాల అభివృద్ధికి వీలు కల్పిస్తుంది. వాడా యొక్క స్వతంత్ర దర్యాప్తు, ఇంటెలిజెన్స్ విభాగాన్ని మరింత బలోపేతం చేయడానికి కూడా ఈ సొమ్ము ఉపయోగించబడుతుంది. చైనా, సౌదీ అరేబియా, ఈజిప్టుతో సహా ఇతర ప్రపంచ ప్రభుత్వాలు చేసిన విరాళాలతో పోలిస్తే భారతదేశం యొక్క మిలియన్ డాలర్ల సహకారం అత్యధికం. అన్ని సభ్య దేశాల మొత్తం సహకారం అంతర్జాతీయ ఒలింపిక్ కమిటీ  10 మిలియన్ డాలర్ల కార్పస్ను రూపొందించడానికి సమాన మొత్తంతో సరిపోతుంది.ఈ కార్పస్ను ఏర్పాటు చేయాలనే నిర్ణయం 2019లో పోలాండ్లోని కటోవిస్లో జరిగిన వాడా ఐదవ ప్రపంచ సమావేశంలో జరిగిన డోపింగ్ ఇన్ స్పోర్ట్లో మీట్లో తీసుకోవడం జరిగింది. ఈ సహకారం భారతదేశం వాడా యొక్క ప్రధాన బడ్జెట్కు చేసిన వార్షిక సహకారం కంటే ఎక్కువ. ఈ సహకారం గురించి వాడా అధ్యక్షుడు విటోల్డ్ బంకాకు కేంద్ర యువజన వ్యవహారాలు, క్రీడల మంత్రి శ్రీ కిరెణ్ రిజిజుకు లేఖ రాస్తూ "శాస్త్రీయ పరిశోధన & అభివృద్ధి మరియు  కోసం వాడాకు భారత ప్రభుత్వం మిలియన్ డాలర్ల ఆర్థిక సహాయానికి ప్రతిన చేస్తున్నట్లుగా తెలియజేయడానికి సంతోషంగా ఉంది అని అన్నారు. భారత్ నుండి అందిస్తున్న ఈ సహకారం 10 మిలియన్ డాలర్ల లక్ష్యాన్ని సాధించడానికి తోడ్పడుతుందని ఆశిస్తున్నాను” అని అన్నారు. ఈ ఏడాది సెప్టెంబర్ 8న వీడియో కాన్ఫరెన్స్ ద్వారా వాడా అధ్యక్షుడితో జరిపిన సమావేశంలో స్వచ్ఛమైన క్రీడల ఆవశ్యకత మరియు ప్రపంచవ్యాప్తంగా డోపింగ్ నిరోధక కార్యక్రమాన్ని బలోపేతం చేయడానికి గాను భారత ప్రభుత్వ నిబద్ధత గురించి శ్రీ రిజిజు నొక్కి చెప్పారు. శాస్త్రీయ నైపుణ్యం మరియు వనరుల రూపంలో వాడాకు భారతదేశం మద్దతు ఇస్తుందని ఆయన హామీ ఇచ్చారు. సభ్య దేశాల సహకారాన్ని ప్రశంసించిన వాడా అధ్యక్షుడు విటోల్డ్ బంకా ఒక పత్రికా ప్రకటనలో.. “ఇది వాడాకు మరియు స్వచ్ఛమై క్రీడలకు భారీ ప్రోత్సాహం. ఈ విధంగా క్రీడల రక్షణకు సహకరించినందుకు చైనా, ఈజిప్ట్, భారత్, సౌదీ అరేబియా ప్రభుత్వానికి ఏజెన్సీ కృతజ్ఞతలు తెలుపుతోంది. ఈ తరహా ఉదారత క్రీడల్లో స్వచ్ఛత విషయమై ఆయా దేశాల నిబద్ధతగాను చూడవచ్చు, శాస్త్రీయ పరిశోధనలను పెంచే విధంగా మంచికి ఉపయోగపడతాయి. అలాగే వాడా యొక్క స్వతంత్ర  విభాగం యొక్క పనికి ఇది దోహదం చేస్తుంది. ఇటీవలి సంవత్సరాలలో ఈ రెండు ప్రాంతాలు గణనీయమైన విజయాలను సాధించాయి. అదనపు వనరులు డోపింగ్-రహిత క్రీడల కోసం వాడా యొక్క మిషన్కు ఎంతో దోహదం చేస్తాయి.” అని అన్నారు.